HT, Københavns Havn og [[Københavns Kommune]] arbejdede videre med ideen om vandbusser, og den 22. juni 1998 var der prøvetur for presse og potentielle [[investor]]er.<ref name="Drøm">''Vandbusserne - drøm eller virkelighed?'', HT-nyt 6+7/1998, s. 6-7.</ref> I forhold til de tidligere ideer var den planlagte rute dog blevet noget noget kortere. Den skulle nu være fra [[Nordre Toldbod]] via [[Holmen|Holmen Nord]], [[Christiansholm (ø)|Christiansholm]], [[Nyhavn]] og [[Asiatisk Plads]] til [[Christians Brygge]]. HT forestillede sig, at der skulle bruges to 15 meter lange katamaraner med plads til hver 70 passagerer, cykler, barnevogne og kørestole.<ref name="BF 131">''Vandbussen får en sidste chance'' af Jesper Kiby Denborg. Busfronten 131/1998, s. 20.</ref> Vandbusserne skulle drives på kontrakt som de almindelige busser, ligesom HT's kort og billetter også skulle gælde om bord.<ref name="Drøm" /> Københavns Havn ville betale for stoppestederne, mens HT ville give et årligt driftstilskud på omkring 1 million kroner Men da de forventede driftsindtægter var på 1,7 million kroner, og driftsudgifterne på 4,7 million, var der et underskud på 2 millioner, som man håbede på, at [[sponsor]]er ville dække.<ref name="BF 131" /> Umiddelbart var det dog kun Refshaleøens Ejendomsselskab, der var parat til at støtte. For at trække flere investorer til blev ruten foreslået udvidet i slutningen af juli 1998 med [[Langelinie]], [[Refshaleøen]], Islands Brygge og [[Kalvebod Brygge]]. Det ville dog kræve en ekstra vandbus i drift og investeringer på yderligere 1 million kroner.<ref name="BF 131" />
Historie Vand Foreninger Organisationer